**Aleksi Huuskonen** (s. 18. toukokuuta 1988 Äänekoski) on suomalainen koripalloilija, joka edustaa Korisliigassa pelaavaa Kauhajoen Karhua. Hän pelaa joukkueessaan pelintekijän sekä heittävän takamiehen pelipaikoilla.

Huuskonen aloitti pääsarjauransa kasvattajaseurassan Äänekosken Huimassa vuonna 2003. Huiman lisäksi hän on pelannut BC Nokian I-divisioonajoukkueessa sekä Tampereen Pyrinnön Korisliiga-joukkueessa ennen siirtymistään Kauhajoen Karhuun. Juniorivuosinaan Huuskonen on kuulunut ikäluokkansa maajoukkueisiin. Nuorten maaotteluita hänelle kertyi uran aikana yhteensä 57.

Pelaajaura
----------

Huuskonen nostettiin ensimmäistä kertaa SM-sarjajoukkueen pelaavaan kokoonpanoon kasvattajaseurassaan Äänekosken Huimassa vuonna 2003, jolloin hän oli kentälle päästessään 15 vuoden, 7 kuukauden ja yhden päivän ikäisenä kaikkien aikojen nuorin koripalloilija miesten SM-sarjassa. Ensimmäisessä ottelussaan hän teki kaksi pistettä, joten samalla hänestä tuli myös historian nuorin korintekijä SM-sarjassa. Näitä tilastoja hän hallitsi Korisliiga-kauteen 2009–2010 saakka, jolloin Forssan Koripoikien Eero Huttunen vei häneltä marraskuussa nuorimman kentällä esiintyneen pelaajan tittelin ja myöhemmin maaliskuussa Torpan Poikien Joni Herrala nuorimman korintekijän tittelin.

Huuskonen siirtyi kasvattajaseurastaan Huimasta BC Nokian I-divisioonajoukkueeseen kaudeksi 2005–2006. Ensimmäisellä I-divisioonakaudellaan Huuskonen teki keskimäärin 8,0 pistettä pelaamissaan 24 runkosarjan ottelussa. Kaudella 2006–2007 Huuskonen teki I-divisioonassa pisteitä 18,5 ottelua kohti, ollen tällä lukemalla sarjan pistetilastossa sijalla 14. Hänen kolmen pisteen heittojen onnistumisprosentti 52,4 oli sarjan paras ja kahden pisteen heittojen tarkkuus 64,9 sarjan kolmanneksi paras. Huuskosen vapaaheittotarkkuus 81,1 oli sarjan kahdeksanneksi paras. Kaudella 2007–2008 Huuskonen teki Nokian joukkueelle pisteitä 14,4 keskiarvolla. Myös tällöin Huuskosen heittotarkkuudet olivat sarjan parhaimmistoa. Parhaiten hän sijoittui kolmen pisteen heittojen tarkkuudessa, ollen tässä kategoriassa sarjan kuudenneksi paras 43,6 onnistumisprosentillaan.

Kaudeksi 2008–2009 Huuskonen siirtyi pelaamaan Korisliigaa Tampereen Pyrinnön edustusjoukkueeseen. Huuskonen teki pisteitä 3,1 keskiarvolla pelaamissaan 34 runkosarjan ottelussa. Loppukaudesta Damon Williamsin liittyessä joukkueeseen Huuskosen vastuu pieneni ja pudotuspeleissä hän pelasikin ainoastaan kolme ottelua 0,7 pisteen keskiarvolla. Huuskosen kausi päättyi Pyrinnön mukana SM-pronssiin. 

Huuskonen siirtyi kaudeksi 2009–2010 Kauhajoen Karhuun, jossa pelasi yhteensä kolme kautta ennen siirtymistä Lapuan Korikobriin. Yhden Lapualla vietetyn kauden jälkeen Huuskonen palasi takaisin Karhuun. Huhtikuussa 2015 Huuskonen pelasi 300. runkosarjaottelunsa Suomen pääsarjassa.

Saavutukset
-----------

* SM-pronssia: 2009

Tilastot
--------

### Runkosarja (kansalliset pääsarjat)

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003–2004 | Äänekosken Huima | SM-Koris | Suomi | 1 | 100 % | 0,0 % | 0,0 % | 2,0 | 1,0 | 3,0 | 0,0 | 0,0 | 1,0 | 0,0 | 2,0 |
| 2004–2005 | Äänekosken Huima | Sparliiga | Suomi | 32 | 62,5 % | 40,7 % | 85,7 % | 0,3 | 0,5 | 0,8 | 0,1 | 0,3 | 0,0 | 0,0 | 2,2 |
| 2008–2009 | Tampereen Pyrintö | Korisliiga | Suomi | 34 | 43,6 % | 38,2 % | 63,6 % | 0,6 | 0,7 | 1,4 | 0,2 | 0,5 | 0,1 | 0,0 | 3,1 |
| 2009–2010 | Kauhajoen Karhu | Korisliiga | Suomi | 40 | 47,9 % | 41,1 % | 90,7 % | 0,8 | 1,1 | 1,9 | 0,6 | 1,0 | 0,5 | 0,0 | 6,2 |
| 2010–2011 | Kauhajoen Karhu | Korisliiga | Suomi | 44 | 59,6 % | 34,2 % | 71,1 % | 1,1 | 1,8 | 3,0 | 0,7 | 1,3 | 0,5 | 0,1 | 8,0 |
| 2011–2012 | Kauhajoen Karhu | Korisliiga | Suomi | 40 | 46,2 % | 37,4 % | 80,4 % | 0,4 | 1,5 | 1,9 | 0,8 | 1,4 | 0,3 | 0,0 | 7,5 |
| 2012–2013 | Lapuan Korikobrat | Korisliiga | Suomi | 44 | 52,7 % | 39,2 % | 90,6 % | 0,8 | 1,1 | 1,9 | 0,6 | 0,8 | 0,3 | 0,0 | 8,3 |
| 2013–2014 | Kauhajoen Karhu | Korisliiga | Suomi | 28 | 41,7 % | 28,0 % | 80,0 % | 0,4 | 0,6 | 1,0 | 0,2 | 0,4 | 0,2 | 0,0 | 3,2 |
| 2014–2015 | Kauhajoen Karhu | Korisliiga | Suomi | 37 | 40,4 % | 30,3 % | 83,3 % | 0,8 | 0,7 | 1,4 | 0,2 | 0,2 | 0,1 | 0,0 | 2,1 |
| **Yhteensä** | Korisliiga (Suomi) | 300 | 50,5 % | 36,9 % | 81,9 % | 0,7 | 1,1 | 1,7 | 0,4 | 0,8 | 0,3 | 0,0 | 5,4 |

### Pudotuspelit (kansalliset pääsarjat)

| Kausi | Joukkue | Liiga | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Tampereen Pyrintö | Korisliiga | Suomi | 3 | 33,3 % | 0,0 % | 0,0 % | 0,0 | 0,7 | 0,7 | 0,0 | 0,0 | 0,0 | 0,0 | 0,7 |
| 2010–2011 | Kauhajoen Karhu | Korisliiga | Suomi | 3 | 50,0 % | 0,0 % | 50,0 % | 0,3 | 0,7 | 1,0 | 1,3 | 1,0 | 0,0 | 0,0 | 1,7 |
| 2011–2012 | Kauhajoen Karhu | Korisliiga | Suomi | 4 | 0,0 % | 41,7 % | 75,0 % | 0,0 | 0,0 | 0,0 | 0,3 | 0,8 | 0,3 | 0,0 | 4,5 |
| 2013–2014 | Kauhajoen Karhu | Korisliiga | Suomi | 1 | 0,0 % | 0,0 % | 0,0 % | 0,0 | 0,0 | 0,0 | 1,0 | 0,0 | 0,0 | 0,0 | 0,0 |
| 2014–2015 | Kauhajoen Karhu | Korisliiga | Suomi | 10 | 75,0 % | 52,6 % | 33,3 % | 0,5 | 0,5 | 1,0 | 0,3 | 0,1 | 0,1 | 0,0 | 3,7 |
|
| **Yhteensä** | Korisliiga (Suomi) | 21 | 42,9 % | 41,7 % | 55,6 % | 0,3 | 0,4 | 0,7 | 0,4 | 0,3 | 0,1 | 0,0 | 3,0 |

* *O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo*

Lähteet
-------

* Suomen Koripalloliiton tilastopalvelu

### Viitteet

1. 1 2 3 4  Aleksi Kalle A. Huuskonen's profile FIBA. Viitattu 28.4.2011. (englanniksi)[vanhentunut linkki]
2. 1 2 3 4  Karhubasket - Joukkue 2010-2011 Karhubasket.  Arkistoitu 9.10.2011. Viitattu 28.4.2011.
3. ↑  Aleksi Huuskonen siirtyy Karhuun  20.5.2009. Suomen Koripalloliitto. Viitattu 28.4.2011.
4. ↑  FoKoPon 15-vuotiaasta Huttusesta nuorin Korisliiga-pelaaja  13.11.2009. Suomen Koripalloliitto. Viitattu 28.4.2011.
5. ↑  ToPon Herrala teki Korisliigan historiaa  22.3.2010. Suomen Koripalloliitto. Viitattu 28.4.2011.
6. ↑

Kauhajoen Karhu – 2015–2016 – Korisliiga
 Akpaso |
 Lehtoranta |
 Davis |
 Sarcévic |
 Troutman |
 Vanttaja |
 Weatherspoon |
 Kinnard |
Valmentaja Toiviainen